โล่งอก ยกเลิกเตือนสึนามิ แผ่นดินไหวแรง 7.8 ใกล้หมู่เกาะโซโลมอนในแปซิฟิก
(ภาพจาก earthquake.usgs.gov),ศูนย์เตือนภัยสึนามิในมหาสมุทรแปซิฟิก ยกเลิกคำเตือนภัยสึนามิ อาจเกิดคลื่นสูงถึง 3 เมตรซัดชายฝั่งมหาสมุทรแปซิฟิก หลังเกิดแผ่นดินไหวครั้งใหญ่รุนแรงขนาด 7.8 ใกล้หมู่เกาะโซโลมอน ตอนเช้าตรู่ ขณะที่ประชาชนในเมืองหลวงพากันแตกตื่น รู้สึกได้ว่าธรณีพิโรธหนนี้รุนแรงที่สุดและเกิดนานที่สุด,เมื่อ 9 ธ.ค.59 สำนักข่าวซีเอ็นเอ็นรายงาน ศูนย์เตือนภัยสึนามิในมหาสมุทรแปซิฟิก ประกาศยกเลิกคำเตือนภัยสึนามิ อาจเกิดคลื่นยักษ์สูงถึง 3 เมตรซัดกระหน่ำพื้นที่ชายฝั่งริมมหาสมุทรแปซิฟิกแล้ว หลังสำนักธรณีวิทยาสหรัฐฯ ตรวจวัดพบเกิดแผ่นดินไหวรุนแรงขนาด 7.8 ในมหาสมุทรแปซิฟิก ใกล้หมู่เกาะโซโลมอน ประเทศในมหาสมุทรแปซิฟิกตอนใต้ ทางตะวันออกของประเทศปาปัวนิวกินี เมื่อเวลาประมาณ 04.38 น. ของเช้าวันที่ 9 ธ.ค. ตามเวลาท้องถิ่น โดยศูนย์กลางธรณีพิโรธอยู่ห่างจากเกาะมาคิรา ของหมู่เกาะโซโลมอน ไม่ถึง 30 กม. และอยู่ห่างจากเมืองคิราคิรา บนเกาะมาคิราราว 70 กม.,ตามรายงานจากการตรวจวัดความสูงของคลื่น พบว่า เกิดคลื่นสูงเพียง 0.12 เมตร ซัดฝั่งใกล้กรุงโฮนีอารา บนเกาะกัวดัลคาแนล ซึ่งอยู่ห่างจากศูนย์กลางแผ่นดินไหวไปทางตะวันตกเฉียงเหนือประมาณ 200 กม. อย่างไรก็ตาม ถึงแม้ผู้คนที่หมู่เกาะโซโลมอนจะเผชิญกับแผ่นดินไหวบ่อยครั้ง แต่ประชาชนในกรุงโฮนีอารา เมืองหลวงของหมู่เกาะโซโลมอน รู้สึกได้ว่าแผ่นดินไหวครั้งนี้รุนแรงที่สุดและเกิดนานมากที่สุดกว่าแผ่นดินไหวที่ผ่านๆ มา,ผมอยู่บริเวณตอนกลางของกรุงโฮนีอารา ซึ่งเป็นหนึ่งในย่านชุมชนที่ใหญ่ที่สุดของเมืองหลวง แผ่นดินไหวครั้งนี้เป็นหนึ่งในครั้งที่รุนแรงที่สุดและเกิดนานที่สุดเท่าที่ผมเคยพบมา นายตาลี ฮอง ชาวกรุงโฮนีอาราเล่าเหตุการณ์ด้วยความระทึก ขณะที่มีผู้คนในโรงแรมต่างๆ พากันแตกตื่นตกใจวิ่งออกมาจากห้องพัก จากแรงสั่นสะเทือนของธรณีพิโรธ.,,ผวา ธรณีพิโรธ 7.8 เขย่าหมู่เกาะโซโลมอน เตือนสึนามิ 3ม. 
ศูนย์เตือนภัยสึนามิในมหาสมุทรแปซิฟิก ยกเลิกคำเตือนภัยสึนามิ อาจเกิดคลื่นสูงถึง 3 เมตรซัดชายฝั่งมหาสมุทรแปซิฟิก หลังเกิดแผ่นดินไหวครั้งใหญ่รุนแรงขนาด 7.8 ใกล้หมู่เกาะโซโลมอน ตอนเช้าตรู่ 
แผ่นดินไหว,ธรณีพิโรธ,หมู่เกาะโซโลมอน,แปซิฟิก,เตือนภัยสึนามิ